דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

49. כתב תביעה - נזקי גוף - נפילה בתוך מתחם העבודה

בבית-המשפט השלום                                                                    ת"א ______

ב ____           

התובעת:              
____ ת.ז. ____  
ע"י ב"כ עורך-הדין ____
מרח' ____, עיר ____
טל: ____, פקס: ____

נגד

הנתבעים:

1. מעון ____

מרח' ____, עיר ____
טל: ____, פקס: ____

2. ____ חברה לביטוח בע"מ
מרח' ____, עיר ____
טל: ____, פקס: ____

מהות התביעה: נזקי גוף.
סכום התביעה: בהתאם לסמכות בית-המשפט.  

כתב תביעה
הצדדים

1. התובעת הינה אזרחית ישראלית ילידת ____.

2. הנתבע מס' 1 הינו מעון המאכלס דיירים חסויים בעלי מוגבלויות וצרכים מיוחדים (פיגור שכלי, סיעוד, הפרעות התנהגותיות, הפרעות באישיות) (להלן: "המעון") אשר בתאריכים הרלבנטיים לכתב תביעה זה היה מעבידה של התובעת. 

3. הנתבעת מס' 2 הינה חברה לביטוח בע"מ הרשומה ופועלת כחוק בישראל ואשר בכל הזמנים הרבלנטיים לכתב תביעה זה היתה המבטחת של המעון ועובדיו בביטוח חבות מעבידים. 

נסיבות האירוע

4. בתאריכים הרלבנטיים לכתב תביעה זה עבדה התובעת כרכזת פעילות חינוכית ותעסוקתית במעון.

5. בתאריך ____ במהלך עבודתה במעון, עשתה התובעת דרכה בתוך מתחם המעון (בחצר) בו היא עבדה. במקום בו הלכה התובעת היתה רחבת דק (משטח דריכה עשוי לוחות עץ מחוברות זו לזו כמתואר בצילום המצורף כנספח "א"). משני צידי רחבת הדק היתה רצפה יצוקה מבטון. 

החיבור שבין רחבת הדק לבין משטח הבטון לא היה בגובה אחיד לכל ארכו, ובחלקו היה מרווח בין גובה פני הדק לבין גובה פני משטח הבטון של ____ ס"מ. 

אחת מדיירות המעון שהלכה מאחורי התובעת ובעקבותיה, נתקלה במגרעת המרווח שבין הדק לבטון, עפה קדימה לעבר התובעת שהלכה לתומה לפניה, ודחפה את התובעת תוך כדי נפילתה ותוך הפלת התובעת. 

התובעת איבדה את שיווי משקלה, נפלה ונפצעה. התיאור שלעיל ייקרא להלן: "האירוע" או "התאונה".

6. לאחר פרק זמן שבו נחה התובעת במעון, ומשהחלה היד להתנפח, יצאה התובעת לביתה. התובעת פנתה בו ביום לרופא המשפחה ומשזה ראה את היד, הפנה אותה בדחיפות לבית-החולים.

7. בחדר המיון של בית-החולים ____ בעיר ____ אובחן שבר בשורש כף יד שמאל, כמו-כן נפגעה התובעת בברך ימין במניסקוס הלטראלי.

8. התובעת טופלה בגבס מסוג ____ בשורש כף ידה השמאלית. כעבור שלושה שבועות הוחלף הגבס בגבס שורש כף יד קונוונציונלי וזאת לשלושה שבועות נוספים. כמו-כן, התגלה שבר ללא תזוזה בזיז ההמטום. 

9. למרות הטיפול האינטנסיבי, הכאבים והרגישות בשורש כף יש ימין לא עברו. הכאב וההתכווצויות בכף היד מגבילים את יכולתה של התובעת לעשות שימוש בידה וכל פעולה פשוטה ובכלל זה נשיאת משאות, שקיות וחפצים הופכים להיות מאמץ ניכר ומכאיב. יכולת האחיזה והשימוש ביד נפגעה. כמו-כן, התובעת סובלת עד היום מכאבים בברך ימין, היא מתקשה בהפעלת הברך ובהתכופפויות והתיפקוד היומיומי שלה נפגע. 

10. לאחר הורדת הגבס עברה התובעת סדרת טיפולי פיזיוטרפיה וכן טיפולי ריפוי בעיסוק. לכתב התביעה מצורפות תעודות רפואיות המסונות באות "א". 

האחריות

אחריות מושגית

11. הנתבע 1 היה באריכים הרלבנטיים לכתב תביעה זה המעביד של התובעת אשר שימשה כרכזת פעילות חינוכית ותעסוקתית במעון. במסגרת עבודתה, היתה התובעת בקשר מתמיד ובלתי-אמצעי עם החוסים במעון. כאמור החוסים הם אנשים מיוחדים עם צרכים מיוחדים. חלק מהחוסים הינם בעלי גוף מגודל המחייב כוח אדם מיומן ובעל כישורים פיזיים לטפל בהם. כזו היתה גם אותה חוסה שדחפה והפילה את התובעת. החוסים במעון הם אנשים הסובלים מפיגור שיכלי והפרעות התנהגותיות. אנשים אלו בינם בלתי-צפויים בהתנהגותם. בכל רגע נתון יכול מי מדיירי הבית להתפרץ, לדחוף, ליפול, ולהפיל, זאת ללא הכנה או צפי מוקדם למעשיו. החוסים במעון הינם חסרי יכולת שיפוטית ויכולת הבקרה העצמית וכושר יכולת הזהירות אצלם פגום. יש מביניהם כאלה שאינם יציבים בהליכתם וגם אם הם רואים מכשול בדרכם, לא תמיד יש להם את היכולת להעריך נכונה את הסכנה הרובצת לפתחם. המגרעת במרווח שבין הדק למשטח הבטון היה בבחינת "מכשול בפני העיוור". 

עבודתה של התובעת מבוצעת כאמור כשהיא מצויה בקרבת מגע פיזי עם החסויים ובקשר בלתי-אמצעי איתם. נפילה של חסוי כתוצאה ממכשול בו הוא עשוי להיתקל, הוא צפוי. 

רמת הזהירות הנדרשת מהמעביד למנוע מכשול מהחסוי שלא יפגע בעצמו ולא בזולת היא רמת זהירות גבוהה. 

לפיכך, אחריות המעביד בסוג עבודה זה היא אחריות אבסולטית או לפחות אחריות חמורה ובוודאי שקיימת אחריות מושגית כלפי התובעת. 

אחריות קונקרטית

הנפילה של החסוי נגרמה כתוצאה ממכשול שהיה ברצפת החצר. במקום בו עוברים שוכני המעון ועובדיו באופן קבוע. 

המרווח שבין הדק למשטח הבטון היה מפגע. הנפילה נגרמה כתוצאה ישירה מהיתקלות החוסה בשולי הדק ונפילתה על התובעת שגרמה לנפילת התובעת ולפציעתה. 

מפגע זה היה בידיעת הנהלת המעון וההתיתקלות והפציעה היה רק עניין של זמן.

גם התובעת וגם החסויה הינם מבאי הבית הקבועים של המעון שעל שלמות גופם ובריאותם היה המעון אחראי. 

התובעת תטען, כי התקיימו באירוע התאונה יסודות האחריות הקונקרטית. לאחר אירוע התאונה, תוקן המפגע ובמקום משטח הדק שבחיבור שבינו לבין משטח הבטון נתקלה החוסה ונפלה על התובעת, יצקו במקום משטח בטון שגובהו הושווה לגובה משטח הבטון הקיים. 

לכתב תביעה זה מצורף צילום מקום אירוע הנפילה (נספח "ב") וצילום מקום הנפילה לאחר תיקונו (נספח "ג").

12. הנתבעת מס' 2 ביטחה את הנתבעת מס' 1 בפוליסת חבות מעבידים המכסה את האירוע נשוא תביעה זו ובתוקף היותה המבטחת היא אחראית לפיצוי התובעת.

13. התובעת תטען, כי לא היתה לה הידיעה ולא היכולת לדעת מה היו הסיבות הממשיות אשר גרמו לאירוע התאונתי שבו היא הופלה על-ידי אחת החסויות. 

התובעת לא ידעה ולא יכלה לדעת מה יהיה צעדה של אותה חסויה שדחפה והפילה אותה. 

עוד תטען התובעת, כי אירוע התאונה נגרם בעת שהתובעת הלכה לתומה בשטח המעון כשלפתע חסויה שהיתה באחריותו המוחלטת של המעון ובפיקוחו דחפה את התובעת וגרמה לנפילתה. 

התובעת תוסיף ותטען, כי אירוע התאונה מתיישב יותר עם המסקנה שהנתבעים לא נקטו באמצעי זהירות סבירים מאשר עם המסקנה שהם כן נקטו בזהירות סבירה ולכן על הנתבעים הראיה שלא היתה לגבי התאונה משום רשלנות שיחובו עליה. 

14. לחילופין, תטען התובעת, כי אירוע התאונה אירע עקב רשלנותו וחוסר זהירותו של הנתבע 1 ואשר פרטי רשלנותו הם בין היתר כמפורט להלן במצטבר או לחילופין הכל לפי העניין והקשר הדברים:

(א) בכך שאיפשר קיומו של מפגע בדמות הפרשי גובה בין משטח הבטון לבין משטח הדק, ובכך יצר מכשול ומפגע לעובדים ולחוסי המעון. 

(ב) בכך שהכיר וידע את מגבלותיה הגופניות, השכליות והנפשיות המונעות מהחוסה להעירך נכונה את הסיכונים הרובצים לפתחה בשטחי המעון.

(ג) בכך שלא הזהיר את התובעת אודות הסכנה, ולא תידרך את התובעת מפני הסיכונים הקיימים במקום העבודה שבו עבדה. 

(ד) בכך שלא דאג לסביבת עבודה בטוחה לתובעת. 

(ה) בכל שלא נהג כפי שמעביד סביר ואחראי היה צריך לנהוג.

(ו) בכך שסיכן את שלום עובדיו. 

עבר רפואי

15. לתובעת לא היתה כל בעיה רפואית ביד שמאל וברגל ימין עובר לאירוע התאונה. 

התיק הרפואי של התובעת נקי לחלוטין מבעיות ביד שמאל ורגל ימין עובר לקרות התאונה נשוא תביעה זו. 

18. עובר לתאונה עבדה התובעת אצל הנתבע 1 כמרכזת חינוכיחת ותעסוקתית. אופי עובדתה זה מחייב את התובעת לעבוד בתנאים של פעילות גופנית ממושכת ורציפה וכן הליכה מרובה ועמידה. 

נכות

19. כתוצאה מהתאונה נקבעה לתובעת תקופת אי-כושר מלא לעבודה מיום ____ועד ליום ____ וסה"כ ____ ימים. מצ"ב תעודות מחלה מסומנות באות "ד". 

20. התאונה הוכרה על-ידי המוסד לביטוח לאומי כתאונת עבודה. הוועדה הרפואית של המוסד לביטוח לאומי בדקה את התובעת וקבעה לה נכות כדלקמן: 100% נכות זמנית מיום ____ ועד ליום ____; 5% נכות צמיתה מיום ____. פרוטוקול הוועדה הרפואית של המוסד לביטוח לאומי מצ"ב ומסומן באות "ה". 

21. התובעת נבדקה על-ידי מומחה בתחום האורטופדיה ד"ר ____ שקבע כי התובעת מוגבלת בפעילותיו הכרוכות בשימוש בכף יד שמאל ובתיפקוד ברך ימין. ד"ר ____ קבע כי מצבה הרפואי של התובעת תואם להגדרות נכות צמיתה משוקללת בשיעות 31%. חוות-הדעת של ____ מצ"ב ומסומנת כנספח "ו". 

22. התובעת תטען, כי כתוצאה מהתאונה חלה "נפילה" דרמטית באיכות התפקידים שיש ביכולת התובעת לבצע. 

היא היתה בריאה בגופה ובנפשה והיתה בה שמחת חיים. התובעת היתה פעילה מאוד בחדר כושר ועסקה בקביעות בפעילות ספורטיבית, פעילות שפסקה עם קרות התאונה. 

כתוצאה מהתאונה חל שינוי תהומי ופתאומי באורחות חייה באיכות חייב של התובעת. השינוי הגדול ביכולת התיפקוד גרם לתובעת פגיעה קשה באיכות החיים. פעילויות תרבותיות וספורטטיביות וכן טיולים אותם נהגה התובעת לבצע הופסקו באחת. 

23. עובר לתאונה השתכרה התובעת כ- ____ ש"ח. בתקופת ימי המחלה המעביד לא שילם את שכרה. מצ"ב אישור המעביד (נספח "ז") על שכר התובעת מתחילת שנת ____ ועד ל- ____.

24. המוגבלויות של התובעת השפיעו באופן מעשי גם על עבודות הבית. מאז התאונה אין התובעת מסוגלת לבצע את  עבודות הניקיון והתחזוקה של ביתה והיא נעזרת בעוזרת בית. מאז התאונה מעסיקה התובעת מנקה אחת לשבוע. התובעת אינה מסוגלת לבצע פעולות ניקוי כמו סחיטת סחבה וכל פעולה הכרוכה במאמץ בהפעלת היד הפגועה. סוג המוגבלות של התובעת מחייב את התובעת להיעזר בעובדות הבית גם בעתיד. 

25. נזקיה של התובעת הם אלה: 

נזקים מיוחדים

(א) הפסדי השתכרות בעבר.

(ב) הוצאות רפואיות בעבר.

(ג) עזרת צד ג' בעבר. 

(ד) הוצאות נסיעה לצורך קבלת טיפולים.

נזקים כלליים

(א) הפסדי כושר השתכרות לעתיד.

(ב) הוצאות רפואיות בעתיד.

(ג) עזרת צד ג' בעתיד. 

(ד) נזקים אחרים שאינם נזקי ממון בעבור אישפוזה של התובעת ובגין הנכות שנקבעה לה.

26. הנתבעים חייבים לפצות את התובעת בעבור מלוא הנזקים שנגרמו לה מכוח האמור בכתב תביעה זה. 

27. אשר-על-כן, מתבקש כב' בית-המשפט להזמין את הנתבעים לדין ולחייבם ביחד ולחוד לשלם לתובעת את מלוא נזקיה כמפורט בגוף כתב התביעה וכן לשלם לה שכר-טרחת עורך-דין ועליו מע"מ כדין וכן את הוצאות המשפט והכל בצירוף הפרשי הצמדה ו/או ריבית כחוק מיום עילתו של כל תשלום ותשלום עד לפרעון המלא בפועל. 

